

**Соопштение до медиуми**

**Недела на гордоста 2015**

Почитувани,

Националната мрежа за борба против хомофобија и трансфобија трета годнина по ред ја организира Неделата на гордоста.

**Почнувајќи од 22.06 (понеделник) до 27.06 (сабота) Неделата на гордоста вклучува серија на настани, дебати, пртестни обраќања, предавања и проекции на филмови на повеќе локации.**

Целта на Неделата на гордоста е да го покрене вниманието на општата јавност кон континуираното прекршување на човековите права на ЛГБТИ заедницата, дискриминацијата, молкот од институциите, потребата од солидарност и поддршка. Поради тоа, повеќето од организациите членки на Националната мрежа против хомофобија и трансфобија дадоа поддршка во движењето „Граѓаните за Македонија“, искажувајќи го својот револт кон моменталната власт.

Во рамки на Неделата на гордоста повторно, **со протестно обраќање ќе ја потсетиме Владата на Република Македонија (13:15, 25.06 (четврток) дека треба да си оди**, меѓудругото и поради континуираното прекршување на правата на ЛГБТИ заедницата. Ќе го потсетиме и **Основното јавно обвинителство ( 13:15, 16.06 (петок) за постојаните напади на ЛГБТИ Центарот за поддршка и нападите на активисти**, чии сторители никогаш не ги пронајде. За крај во **сабота (27.06) 13:15 часот, ќе ја потсетиме и Македонската радио-телевизија за шовинистичката и хомофобичната пропаганда** која континуирано ја шири и за неизвестувањето за прекршувањата на правата на ЛГБТИ заедницата.

Програмата на Неделата на гордоста ја праќаме во прилог.

За повеќе информации контактирајте не на:

 +389 78 200675 +389 (0)2 3214 269, +389 (0)2 3256 174,

dragana88dragana@gmail.com

Со почит,

Национална Мрежа за борба против хомофобија и трансфобија

20.06.2015 година, Скопје